Apple a anunţat venituri record: Peste 100 de miliarde de dolari în ultimele trei luni din 2020.
Apple a anunțat venituri record în ultimul trimestru: 111.4 miliarde de dolari. Mai bine de jumătate din venituri au fost din vânzarea de iPhone. Facebook și Tesla au depășit la rândul lor predicțiile analiștilor.
Nici cele mai optimiste previziuni nu anunțau un asemenea record. Apple a reușit pentru prima dată să depășească pragul de 100 de miliarde de dolari în ceea ce privește veniturile.Apple a lansat în octombrie noua serie iPhone 12, iar raportul financiar publicat aseară face referire la ultimele trei luni din 2020. iPhone 12 s-a vândut mai bine ca oricând: din veniturile de 111.4 miliarde de dolari, nu mai puțin de 65.6 miliarde au fost din vânzările de iPhone. O creștere cu 17% la din acest punct de vedere.Însă Apple a crescut la fiecare capitol și a bătut toate previziunile: și la veniturile din servicii, laptopuri, iPad-uri și alte produse.Și Tesla, și Facebook au reușit să depășească previziunile analiștilor. În cazul Tesla, vorbim de 10.74 de miliarde de dolari, o creștere de la 7.38 de miliarde cu un an înainte. Iar Facebook a ajuns la 28.07 miliarde de dolari venituri și 2.8 miliarde de utilizatori activi, o creștere de 12%.